ଲାଞ୍ଚ ମାମଲାରେ ଭାରପ୍ରାପ୍ତ ତହସିଲଦାର ଗିରଫ\nବୁଗୁଡା,୨।୨(ଡି.ଏନ.ଏ.): ଆୟ ବର୍ହିଭୂତ ସମ୍ପତ୍ତି ଠୁଳ ମାମଲାରେ ବୁଗୁଡା ଅରବିନ୍ଦ ନଗରରେ ଭଡାଘରେ ରହୁଥିବା ଭାରପ୍ରାପ୍ତ ତହସିଲଦାର ଦିବାକର ପାତ୍ରଙ୍କ ଘରେ ଶୁକ୍ରବାର ଭିଜିଲାନ୍ସ ରେଡ୍ ହୋଇଛି। ବ୍ରହ୍ମପୁରର ଭିଜିଲାନ୍ସ ଟିମ୍ ପାତ୍ରଙ୍କ ଘରେ ଚଢ଼ାଉ କରି ବିଭିିନ୍ନ ବ୍ୟାଙ୍କରେ ଥିବା ଆଠ ଲକ୍ଷ ଟଙ୍କା, ଜୀବନ ବୀମାରେ ଥିବା ସାତ ଲକ୍ଷ ଟଙ୍କା ଜବତ କରିବା ସହ ନଗତ ୨୭ହଜାର ଟଙ୍କା ଜବତ କରିଛିି।\nଲାଞ୍ଚ ମାମଲାରେ ଭାରପ୍ରାପ୍ତ ତହସିଲଦାର ଗିରଫ February 2nd, 13:24 PM February 3rd, 00:37 AM\nବୁଗୁଡ଼ା,୨।୨(ଡି.ଏନ.ଏ.): ଗଞ୍ଜାମ ଜିଲା ବୁଗୁଡ଼ା ତହସିଲର ଭାରପ୍ରାପ୍ତ ତହସିଲଦାର ତଥା ଅତିରିକ୍ତ ତହସିଲଦାର ଦିବାକର ପାତ୍ର ଏକ ଲାଞ୍ଚ ମାମଲାରେ ଗିରଫ ହୋଇଛନ୍ତି। ବ୍ରହ୍ମପୁର ଭିଜିଲାନ୍ସ ବିଭାଗର ଡିଏସ୍ପି ବି.ଡି. ନାୟକଙ୍କ ନେତୃତ୍ୱରେ ଏକ ଟିମ୍ ଶୁକ୍ରବାର ପୂର୍ବାହ୍ନରେ ବୁଗୁଡ଼ା ଅରବିନ୍ଦ ନଗରସ୍ଥିତ ଭାରପ୍ରାପ୍ତ ତହସିଲଦାର ପାତ୍ରଙ୍କ ଭଡ଼ା ଘରେ ଚଢ଼ାଉ କରିଥିଲା। ଆୟ ବହିର୍ଭୂତ ସମ୍ପୃକ୍ତ ଠୁଳ ଅଭିଯୋଗରେ ଏହି ଚଢ଼ାଉ ହୋଇଥିବା ଜଣାପଡ଼ିଛି । ସେଠାରୁ ପାତ୍ରଙ୍କ ବିଭିନ୍ନ ପାସବୁକ୍ରେ ଜମା ଥିବା ୮ ଲକ୍ଷ, ବୀମା ବାବଦକୁ ୭ ଲକ୍ଷ ଟଙ୍କା ଥିବା ଠାବ କରାଯାଇଛି। ଏଥିସହ ନଗଦ ୨୭,୬୦୦ଟଙ୍କା ଜବତ କରାଯାଇଛି। ଭିଜିଲାନ୍ସ ପକ୍ଷରୁ ଏକକାଳୀନ ପାତ୍ରଙ୍କ ପୋଲସରା ଥାନା ପାଣ୍ଡିରିପଡ଼ାସ୍ଥିତ ଘର ଏବଂ ପରିବାର ଭଡ଼ା ସୂତ୍ରରେ ରହୁଥିବା ବ୍ରହ୍ମପୁରସ୍ଥିତ ଘରେ ମଧ୍ୟ ଚଢ଼ାଉ କରାଯାଇଛି। ଖବର ଲେଖାଯିବା ପର୍ଯ୍ୟନ୍ତ ଚଢ଼ାଉ ଚାଲିଥିବା ଜଣାପଡ଼ିଛି। ବୁଗୁଡ଼ା ତହସିଲ ସୁବୁଦ୍ଧିପଲ୍ଲୀ ଗ୍ରାମର ଦଣ୍ଡପାଣି ବେହେରାଙ୍କଠାରୁ ଘର ପଟ୍ଟା ମ୍ୟୁଟେଶନ ପାଇଁ ଲାଞ୍ଚ ନେଇ ତହସିଲ କିରାଣି ଦିଲୀପ ମଲ୍ଲିକ ଜାନୁୟାରୀ ୮ରେ ଗିରଫ ହୋଇଥିଲେ। ଏ ନେଇ ବ୍ରହ୍ମପୁର ଭିଜିଲାନ୍ସ ବିଭାଗ ପକ୍ଷରୁ ନଂ ୧/୧୮ରେ ଏକ ମାମଲା ରୁଜୁ ହୋଇଥିଲା। ସେତେବେଳେ ଭାରପ୍ରାପ୍ତ ତହସିଲଦାର ପାତ୍ରଙ୍କୁ ମଧ୍ୟ ପଚାରାଉଚୁରା ପାଇଁ ଭିଜିଲାନ୍ସ କାର୍ଯ୍ୟାଳୟକୁ ନିଆଯାଇଥିଲା। ଖୋଳତାଡ଼ ପରେ ଲାଞ୍ଚ ମାମଲାରେ ଭାରପ୍ରାପ୍ତ ତହସିଲଦାର ସମ୍ପୃକ୍ତ ଥିବା ସୁରାକ୍ ମିଳିଥିଲା। ଉକ୍ତ ମାମଲାରେ ପାତ୍ରଙ୍କୁ ଗିରଫ କରାଯାଇଛି ବୋଲି ଭିଜିଲାନ୍ସ ଏଏସପି ମାୟାଧର ସ୍ବାଇଁ କହିଛନ୍ତି।
